open-index/open-wikipedia-markdown huggingface dataset:
Shūichi Gonda

**Shūichi Gonda** (; s. 3. maaliskuuta 1989 Setagaya, Tokion prefektuuri) on japanilainen jalkapalloilija. Hän on pelipaikaltaan maalivahti ja pituudeltaan 187-senttimetrinen. Hän edustaa J. Leaguessa pelaavaa Shimizu S-Pulsea. Hän on pelannut kotimaansa lisäksi Itävallassa ja Portugalissa.

Gonda oli Japanin maajoukkueen varamaalivahtina MM-kilpailuissa 2014. Hän kuului Japanin joukkueeseen sen voittaessa Aasian-mestaruuden 2011 mutta jäi silloinkin ilman peliaikaa. Japanin saavuttaessa hopeaa Aasian-mestaruuskilpailuissa 2019 Gonda oli joukkueen ykkösmaalivahti.

## Tilastot

## Lähteet

## Aiheesta muualla
*National Football Teams
*Japan National Football Team Database
Blood Ties (vuoden 2013 elokuva)

**Blood Ties** on 2013 ensi-iltansa saanut trilleri, jonka on ohjannut Guillaume Canet. Se on vuoden 2008 ranskalaisen elokuvan *Les liens du sang* uudelleenfilmatisointi. Se perustuu samannimiseen ranskalaiseen romaaniin, jonka on kirjoittanut Bruno ja Michel Papet. Elokuvan päärooleissa ovat Clive Owen, Billy Crudup, Marion Cotillard, Mila Kunis ja Matthias Schoenaerts.

## Näyttelijät

## Aiheesta muualla
* 
*
Sonic Pinball Party

**Sonic Pinball Party** on Sonic Teamin kehittämä ja Segan julkaisema toimintapeli, joka on julkaistu Game Boy Advancelle vuonna . Peli sisältää hahmoja sekä muita lukuisia asioita Sonic Teamin vuosien varrella kehittämistä pelisarjoista, pääosin *[[Sonic the Hedgehog (pelisarja)|Sonic the Hedgehog]]* -pelisarjasta.

## Tarina

Pelin tarina sijoittuu Casinopolikseen (Station Squarelle), jossa Dr. Eggman käännyttää ihmisiä uhkapeliroboteiksi sekä aivopesee Miles "Tails" Prowerin ja Amy Rosen. Sonicin pitää pelastaa hänen kaverinsa voittamalla "Egg Cup Tournament" flipperiturnauksen.

## Hahmot

*Sonic the Hedgehog
*Miles "Tails" Prower
*Knuckles the Echidna
*Amy Rose
*Metal Sonic
*Dr. Eggman
*Cream the Rabbit
*Nights
*Amigo the Monkey

## Vastaanotto

Peli sai pääosin positiivisia vastaanottoja.

*Metacritic - 77/100
*GameRankings - 79.38%.

*IGN - 8.3/10
*GameSpot - 8.1/10
*GameSpy - 3/5
*GamePro - 4/5
*Nintendo Power - 4.1/5
*Electronic Gaming Monthly - 7.5/10

## Lähteet

## Aiheesta muualla
*
Source Filmmaker

**Source Filmmaker** on Valven vuonna 2012 julkaisema animaatio-ohjelma, joka toimii Source-pelimoottorissa. 

## Lähteet
Kyrkvalla

**Kyrkvalla** on kylä Kirkkonummella, Kantohaan ja Kirkkonummen keskustan välissä. Kyrkvalla koostuu pääasiassa 1960–1970-luvuilla rakennetuista omakotitaloista sekä neljästä rivitalosta. Kyrkvallasta on vain noin kilometrin matka keskustaan. Kyrkvallan alue on lohkottu Gesterbyn kartanon maista. 1960-luvulla Kyrkvallasta johtava tie kulki Gesterbyn kartanon lehmälaitumien läpi Pappilanmäen tielle. Kylällä oli aluksi yhteinen kyläkaivo, johon asennettiin myöhemmin käsipumppu.
Formosa (Argentiina)

**Formosa** on samannimisen maakunnan pääkaupunki Argentiinan pohjoisosassa. Vuonna 2010 siellä oli noin 221&nbsp;000 asukasta.

## Lähteet

## Aiheesta muualla
1 + 2

**1 + 2** tai televisioesityksessä **Yks’ ja kaks’** (*Yi yi*) on vuonna 2000 ensi-iltansa saanut Edward Yangin käsikirjoittama ja ohjaama taiwanilais-japanilainen draamaelokuva. Lähes kolmituntinen eeppinen tarina kertoo Taipeissa asuvan liikemiesperheen vaiheista kolmen eri sukupolven näkökulmasta.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2016 *1 + 2* äänestettiin BBC:n kyselyssä tämän vuosisadan kahdeksanneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Vuonna 2018 BBC:n kansainvälinen asiantuntijaraati äänesti sen kaikkien aikojen 30 parhaan ei-englanninkielisen elokuvan joukkoon.

## Lähteet
San Salvador de Jujuy

**San Salvador de Jujuy ** on Jujuyn maakunnan pääkaupunki Argentiinassa. Vuonna 2010 siellä oli noin 258&nbsp;000 asukasta.

Kaupungin jalkapalloseura on Club Atlético Gimnasia y Esgrima de Jujuy.

## Lähteet

## Aiheesta muualla
Kaava 51

**Kaava 51** (*The 51st State*) on vuonna 2001 ensi-iltansa saanut Ronny Yun ohjaama huumekaupasta kertova toimintakomedia.

## Vastaanotto
Helsingin Sanomien Mikko-Pekka Heikkisen mielestä *Kaava 51* on ”ällöttävän itsetietoinen keitelmä, jonka ainoat aseet katsojan valloittamiseksi ovat kiroilu ja väkivalta.”. Elokuvan ainoaksi valopilkuksi hän mainitsee Samuel L. Jacksonin roolityön. Film-O-Holic.comin Nina Gimishanovin mielestä elokuva on ”mielikuvitukseton, mauton ja moraaliltaan arveluttava”.

## Lähteet

## Aiheesta muualla
*
Kvis

**Kvis** on pieni omakotitalovaltainen kylä Kirkkonummella Jorvaksen postinumeroalueella 02420 Jorvas Laajakallion vieressä. Kvisiä halkoo pitkähkö hiekkainen *Kvisintie*, jonka ympärille asettuu asuintaloja. Kvisintie on osa Kuninkaantietä. Kvisissä asui aikanaan puutarha-arkkitehti Bengt Schalin, jonka mukaan Kvisissä on myös nimetty tie. Kvisin alueen muut tiet ovat Kvisinkuja, Kvisinpolku, Kvisinrinne ja Neidonlaakso. Kvisintien ja Bengt Schalinin tien risteyksestä on Jorvaksen seisakkeelle noin kilometrin matka kävellen. Lähin ruokakauppa sijaitsee Laajakalliossa noin 2,5 kilometrin päässä. Masalan palvelujen luokse matkaa kertyy noin 3 kilometriä ja Kirkkonummen kuntakeskukseen noin 4 kilometriä.
Ja paholainen loi naisen

**Ja paholainen loi naisen** (*Sin noticias de Dios*) on vuonna 2001 ensi-iltansa saanut Agustin Diaz Yanesin käsikirjoittama ja ohjaama komediaelokuva. Hän laati käsikirjoituksen ajatellen nimenomaan pääosan esittäjiksi valitsemiaan Penélope Cruzia ja Victoria Abrilia. Ohjaaja tunnetaan vuoden 1995 elokuvasta *[[Kukaan ei puhu meistä, kun olemme kuolleet]]*.

## Lähteet

## Aiheesta muualla
* 
* Kati Sinisalon arvio elokuvasta Helsingin Sanomissa
* Jussi Kaisjoen arvio elokuvasta Film-O-Holic-sivustolla
Santa Rosa (Kalifornia)

**Santa Rosa** on kaupunki Kaliforniassa, 55 mailia San Franciscosta pohjoiseen. Vuonna 2010 siellä oli noin 168&nbsp;000 asukasta

Kaupungin nähtävyyksiin kuuluu kasvinjalostaja Luther Burbankin kotimuseo ja puutarha.

## Lähteet

## Aiheesta muualla
Santa Fe (Argentiina)

**Santa Fe** on samannimisen maakunnan pääkaupunki Argentiinassa. Vuonna 2010 siellä oli noin 395&nbsp;500 asukasta.

Kaupungin jalkapallojoukkue on Club Atlético Colón.

## Tunnettuja henkilöitä
* Carlos Guastavino, säveltäjä

## Lähteet

## Aiheesta muualla
Yksinäinen sydän

**Yksinäinen sydän** (*Solas*) on vuonna 1999 ensi-iltansa saanut Benito Zambranon käsikirjoittama ja ohjaama espanjalainen draamaelokuva. Se kertoo äidistä ja tyttärestä, jotka molemmat ovat omalla tavallaan yksinäisiä. Elokuva voitti viisi Goya-palkintoa.

## Lähteet
Havanna Blues

**Havanna Blues** (*Habana Blues*) on vuonna 2005 ensi-iltansa saanut Benito Zambranon ohjaama espanjalais-kuubalainen musiikkielokuva, joka kertoo kahden muusikon selviytymisestä Kuuban pääkaupungin Havannan köyhyydessä.

## Aiheesta muualla
*
Río Gallegos

**Río Gallegos** on Santa Cruzin maakunnan pääkaupunki Argentiinan eteläosassa. Vuonna 2010 siellä oli noin 96&nbsp;500 asukasta.

## Lähteet

## Aiheesta muualla
Yamakasi (elokuva)

**Yamakasi** tai **Yamakasi – nykyajan samurait** (*Yamakasi - Les Samouraïs des temps modernes*) on vuonna 2001 ensi-iltansa saanut Ariel Zeitounin ohjaama elokuva parkouria harrastavista pariisilaisista lähiönuorista, jotka alkavat tehdä asuntomurtoja kerätäkseen rahaa köyhän lapsen tarvitsemaan leikkaukseen. 

Elokuvan näyttelijöinä toimi parkourin keksijöinä pidetyn Yamakasi-ryhmän jäseniä. Elokuvan tuottajana ja yhtenä käsikirjoittajana toimi Luc Besson. Elokuva sai vuonna 2004 jatko-osan *[[The Great Challenge]]*. Siinä ryhmä taistelee Bangkokissa yakuzaa ja sen thaimaalaisia apulaisia vastaan.

## Lähteet
San Luis (Argentiina)

**San Luis** on samannimisen maakunnan pääkaupunki Argentiinassa. Vuonna 2010 siellä oli noin 185&nbsp;300 asukasta.

## Lähteet

## Aiheesta muualla
San Juan (Argentiina)

**San Juan** on samannimisen maakunnan pääkaupunki Argentiinan pohjoisosassa. Vuonna 2010 siellä oli noin 109&nbsp;000 asukasta.

## Lähteet

## Aiheesta muualla
Viedma

**Viedma** on Río Negron maakunnan pääkaupunki Argentiinan itäosassa. Vuonna 2010 siellä oli noin 53&nbsp;400 asukasta.

## Lähteet

## Aiheesta muualla
Kultaisen kukan kirous

**Kultaisen kukan kirous** () on vuonna 2006 ensi-iltansa saanut Zhang Yimoun käsikirjoittama ja ohjaama kiinalainen elokuva. Eeppinen draama kertoo 900-luvun Kiinan keisariperheestä.

## Juoni
Tarinan pohjana on 1930-luvulla kirjoitettu kiinalainen näytelmä, joka mukailee shakespearelaista  ”valta turmelee” -tematiikkaa. Kielletyssä kaupungissa tuhat vuotta sitten keisarihovi kamppailee omissa valtataisteluissaan. Kuninkaallista perhettä repivät juonittelut, perimyskiistat, veljeskateus ja sukurutsaiset suhteet. Murhenäytelmä kulkee vääjäämättä kohti traagista päätöstään.

## Arvioita
*[[Turun Sanomat|Turun Sanomien]]* Päivi Valotien mielestä Kiinan siihen asti kallein elokuvatuotanto jättää katsojansa kylmäksi keskittyessään tarinan ja henkilöiden syventämisen sijaan korskeaan ylöspanoon. Hänestä Zhang Yimou on taantunut kauas uransa alun koskettavasta *[[Punainen pelto|Punaisesta pellosta]]* (1987): ”Pääosassa eivät ole enää ihmiset vaan kellontarkasti toteutetut martial arts -koreografiat ja äärimmäisen spektakelisoidut taistelukohtaukset ällistyttävine lavastuksineen ja puvustuksineen.”

## Lähteet

## Aiheesta muualla
*
Örgryte

**Örgryte** on Ruotsin entinen pitäjä Länsi-Götanmaalla ja nykyinen Göteborgin kaupunginosa. Pitäjällä on keskiaikaan juontuvat perinteet. Göteborgin kaupunki ja seurakunta erotettiin pitäjästä vuonna 1619. Pitäjästä tuli muodollisesti maalaiskunta vuonna 1863. Maalaiskunta lakkasi olemasta vuonna 1922, jolloin se yhdistettiin Göteborgin kaupunkiin. Maantieteellisesti varsinainen Göteborg sijaitsi Örgryten länsipuolella Kattegatin rannalla satamineen.

Maineikas urheiluseura Örgryte IS on voimissaan ja sen jalkapallojoukkue on 2000-luvulla pelannut pitkään Allsvenskanissa ja Superettanissa.
Smiltene

**Smiltene** on kaupunki Latviassa, 132 kilometrin päässä Latvian pääkaupungista Riiasta. Se sai kaupungin oikeudet vuonna 1920. Smiltenessä on useita opiskelupaikkoja. Urheilu on kaupungissa suosittua, ja siellä on useita urheiluseuroja. Vuonna 2012 siellä oli 5&nbsp;711 asukasta.

## Lähteet

## Aiheesta muualla

*Smiltenen kotisivut
Ole Nordhaug

**Ole Nordhaug** (3. helmikuuta 1925 Bolsøy – 19. syyskuuta 2021 Oslo) oli luterilaisen Norjan kirkon piispa. Hän toimi Møren hiippakunnan johdossa vuosina 1983–1991. Hän valmistui teologian kandidaatiksi vuonna 1951. Piispa Halvor Nordhaug on Olen ja tämän puolison, kirjailija Liv Nordhaugin poika.

## Lähteet
Tie kotiin

**Tie kotiin** (, *Wo de fu qin mu qin*) on vuonna 1999 ensi-iltansa saanut Zhang Yimoun ohjaama kiinalainen draamaelokuva. Se kertoo maalaistytön ja nuoren opettajamiehen rakkaudesta. Nykyaikaan sijoittuvassa mustavalkoisessa kehyskertomuksessa heidän poikansa palaa kaupungista äitinsä luo hautaamaan kuolleen isänsä.

Elokuva voitti Berliinin elokuvajuhlilla tuomariston pääpalkinnon (Großer Preis der Jury) sekä ekumeenisen juryn palkinnon.

## Lähteet

## Aiheesta muualla
*
Valomerkin jälkeen

**Valomerkin jälkeen** (*One Night at McCool’s*) on vuonna 2001 ensi-iltansa saanut Harald Zwartin ohjaama yhdysvaltalainen komediaelokuva, jonka pääosissa nähdään Liv Tyler, Matt Dillon, Paul Reiser, John Goodman, Michael Douglas ja Andrew Dice Clay. Elokuvan juonessa pääosassa ovat eri mieshahmojen keskenään ristiriitaiset muistelmat viettelijänaisen (Tyler) kanssa viettämistään hetkistä. Juuri ennen elokuvan ensi-iltaa kuollut käsikirjoittaja Stan Seidel pohjasi tarinan omiin baarimikkokokemuksiinsa St. Louisin kaupungissa Missourissa.

## Lähteet
Nowy Targ

**Nowy Targ** on kaupunki Vähä-Puolan voivodikunnassa Puolassa Tatravuoristossa Podhalen alueella. Kaupunki tunnetaan latinaksi nimellä *Novum Forum*. Vuoden 2019 arvion mukaan kaupungissa asui 33&nbsp;293 asukasta. Kasimir III Suuri perusti Nowy Targin vuonna 1346 ja antoi sille magdeburgilaisen itsehallinnon. Vuonna 1770 kaupungista tuli osa Itävaltaa, ja ensimmäisen maailmansodan jälkeen jälleen osa Puolaa. Kerrotaan, että Lenin pidätettiin kaupungissa vuonna 1914 pariksi viikoksi vakoojaksi epäiltynä. 

Jääkiekkojoukkue Podhale Nowy Targ on voittanut useita kertoja Puolan mestaruuden.

## Lähteet

## Aiheesta muualla
* Kaupungin verkkosivusto
Robert Russell Bennett

**Robert Russell Bennett** (15. kesäkuuta 1894 Kansas City, Missouri – 18. elokuuta 1981 New York, New York) oli yhdysvaltalainen säveltäjä ja sovittaja. Hän aloitti teatteria varten orkestroinnin vuonna 1920 ja nousi Broadwayn johtavaksi orkestroijaksi. Hän teki yhteistyötä Jerome Kernin, Irving Berlinin, George Gershwinin, Cole Porterin, Richard Rodgersin, Frederick Loewen ja muiden kanssa.

Bennettin orkestroimia musikaaleja ovat muiden muassa *[[Oklahoma!]]*, *[[South Pacific]]*, *[[The King and I (musikaali)|The King and I]]*, *[[Flower Drum Song]]*, *[[Sound of Music (musikaali)|Sound of Music]]*, *[[Teatterilaiva (musikaali)|Teatterilaiva]]*, *[[Annie Get Your Gun]]*, *[[Kiss Me, Kate]]*, *[[My Fair Lady]]* ja *[[Camelot (musikaali)|Camelot]]*.

Bennett sai opetusta Carl Buschilta ja Nadia Boulangerilta. Hän sävelsi valmiiksi lähes 200 alkuperäistä teosta, joihin kuuluu sinfonioita, oopperaa, kamarimusiikkia, kuoro-/vokaalimusiikkia ja sävellyksiä puhallinyhtyeelle. Bennett julkaisi orkestroinnista kirjan *Instrumentally Speaking* (1975).

Oklahoma!:n elokuvaversiosta (1955) Bennett sai Oscar-palkinnon. Hän voitti myös Tony-palkinnon vuonna 1957 ja toisen kerran postuumisti 2008.

## Lähteet

## Aiheesta muualla
*
Azanden kieli

**Azanden kieli** (myös *zande*, *asande*, *badjande*, *bazenda*, *pazande*, *sande*, *zandi*) on keskisen Afrikan alueella puhuttava nigeriläis-kongolainen kieli. Sillä on ''Ethnologuen'' mukaan 730&nbsp;000 puhujaa Kongon demokraattisessa tasavallassa. Kaikkiaan sen puhujamääräksi mainitaan 1&nbsp;142&nbsp;000 henkeä, joista loput asuvat Keski-Afrikan tasavallassa ja Etelä-Sudanissa.

Azandelle on laadittu sanakirja. Kieltä kirjoitetaan latinalaisella että arabialaisilla aakkosilla. Raamattu käännettiin azandeksi vuonna 1978.

## Katso myös
* Azandet

## Lähteet
Birrin kieli

**Birri** on Keski-Afrikan tasavallassa puhuttava nilosaharalainen kieli. Sillä oli 200 puhujaa vuonna 1996, ja vuoden 1993 tiedon mukaan sen aiempi käyttö Sudanissa oli loppunut. Keski-Afrikan tasavallassa käytetään vain kielen yhtä murretta. Sen puhujat osaavat myös azandea.

Kielen katsotaan olevan uhanalainen ja sen sijoittumisesta keskisudanilaissa kielissä ei ole täyttä varmuutta.

Kielellä ei ole kirjoitettua muotoa.

## Lähteet
Mustakurkkunaakka

**Mustakurkkunaakka** (*Cyanolyca pumilo*) on varisten heimoon kuuluva varpuslintu.

## Levinneisyys
Mustakurkkunaakkaa tavataan El Salvadorissa, Guatemalassa, Hondurasissa ja Meksikossa. Lajin populaatioksi arvioidaan 20&nbsp;000–50&nbsp;000 yksilöä ja se on luokiteltu elinvoimaiseksi.

## Lähteet
Pikkusininaakka

**Pikkusininaakka** (*Cyanolyca nanus*) on varisten heimoon kuuluva varpuslintu.

## Tuntomerkit
Pikkusininaakka on 20-23 cm pitkä. Se on pienikokoinen, hoikka ja nopealiikkeinen. Se on väriltään sininen, lukuun ottamatta mustaa naamaria ja valkeahkoa kurkkua. Silmän yläpuolelta kulkee valkeahko silmäkulmanjuova.

## Levinneisyys
Pikkusininaakkaa tavataan kotoperäisenä Meksikossa. Lajin populaatioksi arvioidaan noin 2500-10000 yksilöä. Pikkusininaakan levinneisyysalue on pieni ja laji on vähenemässä elinympäristöjen tuhoutumisen vuoksi, joten se on luokiteltu silmälläpidettäväksi.

## Elinympäristö
Pikkusininaakka elää vuoristometsissä 1400-3200 metrin korkeudella. Laji suosii tammi-kuusi-pihta-sekametsiä, joissa kasvaa runsaasti epifyyttejä.

## Lähteet
Rayman: Hoodlums’ Revenge

**Rayman: Hoodlums’ Revenge** on *[[Rayman (pelisarja)|Rayman]]*-pelisarjan peli, joka julkaistiin Game Boy Advancelle vuonna 2005. Se sijoittuu *[[Rayman 3: Hoodlum Havoc]]in* jälkeiseen aikaan. Tämä sekä Nintendo DS:lle julkaistu *[[Rayman Raving Rabbids]]* ovat *Rayman*-pelisarjan ainoat 2.5D tasohyppelypelit.

## Vastaanotto

Peli sai pääosin ristiriitaisia vastaanottoja, sillä Metacriticin kokoamien 12 arvostelun keskiarvoksi muodostui 61/100 ja GameRankingsin 15 arvostelun keskiarvoksi puolestaan 59.27%.

* IGN - 6.5/10
* GameSpot - 7.3/10
* GameSpy - 2/5
* Nintendo World Report - 5/10

## Lähteet
Timo Porri

**Timo Porri** (s. 19. huhtikuuta 1953 Helsinki) on suomalainen itseoppinut elokuvakääntäjä. Hän on suomentanut englannista yli tuhat elokuvaa vuodesta 1979 alkaen.

Porri kirjoitti ylioppilaaksi vuonna 1972. Hän opiskeli 1970-luvun puolivälissä vuoden eläintiedettä Newcastlen yliopistossa Englannissa ja työskenteli Korkeasaaressa eläintenhoitajana. Elokuvakääntämisen Porri aloitti vuonna 1979 saatuaan projektorinkäyttäjänä ollessaan käännettäväkseen elokuvan *[[Jerry Cotton ja punainen Jaguaari]]*.

Vuoteen 2013 mennessä Porri oli suomentanut noin 1&nbsp;100 elokuvaa. Töihin kuuluvat lähes kaikki Quentin Tarantinon ohjaukset, kaikki Harry Potter -elokuvat sekä suurin osa Coenin veljesten elokuvista. Porri on kääntänyt myös *[[Tähtien sota]]* -elokuvia, mukaan lukien *[[Star Wars: The Force Awakens]]* (2015).

Suomen arvostelijain liiton elokuvajaosto myönsi Porrille vuonna 2000 kunniakirjan ansioista elokuvakääntäjänä.

## Lähteet
Storytime

"**Storytime**" on suomalaisen metalliyhtye Nightwishin kappale heidän seitsemänneltä studioalbumilta *[[Imaginaerum]]*, kuten myös ensimmäinen single albumilta. Se julkaistiin 9. marraskuuta 2011, musiikkivideon kera 20 päivää ennen albumin julkaisua. Kappale sai ensiesityksensä Radio Rockilla 7. marraskuuta 2011 kello 9:00, kaksi päivää ennen kaupallista julkaisua.

Kappaleen säveltäjä Tuomas Holopainen sanoi "*Storytime* -kappaleen edustavan hyvin koko albumia", ja sen antavan paremman kuvan albumista kuin singlet "Eva" ja "Amaranth" antoivat vuoden 2007 albumista *[[Dark Passion Play]]*.

## Kappaleet

## Listasijoitukset

## Lähteet
Tjørnuvík

**Tjørnuvík** on kylä Streymoyn saaren pohjoisrannikolla Färsaarilla. Kylä kuuluu Sundan kuntaan, ja asukkaita siellä oli vuonna 2013 yhteensä 59.

Tjørnuvíkistä löydettiin vuonna 1956 hautausmaa, joka osoittaa kylän olleen asuttu jo viikinkien aikakaudella. Kylällä on ollut myös yhteyksiä Britteinsaariin, sillä paikkakunnalta on löydetty kelttiläistä alkuperää oleva pronssikoru.

Tjørnuvíkiin kulkee linja-autoja. Färsaarten pääkaupungista Tórshavnista tultaessa linja-autoa tulee vaihtaa Oyrarbakkin kylässä. 

## Maantiede

Tjørnuvíkin kylä sijaitsee kapean merenlahden pohjukassa Streymoyn saaren pohjoisrannikolla Färsaarten pohjoiskolkassa. Kylä on Streymoyn pohjoisin. Kylä sijaitsee noin 13 kilometrin päässä Oyrarbakkin kylästä luoteeseen. Tjørnuvíkin edustalla on mustahiekkainen ranta. Kylästä on näkymät naapurisaari Eysturoyn edustalla sijaitseville Risin og Kellingin -nimellä () tunnetuille kahdelle noin 70 metriä korkealle vapaasti seisovalle kivipatsaalle. Tarinoiden mukaan jättiläinen ja noita-akka olivat olleet aikeissa kuljettaa Eysturoyn saaren Islantiin, ja noita-akka oli jo ehtinyt vyöttää köyden saaren ympärille. Tämän jälkeen hän oli aikeissa nostaa Eysturoyn jättiläisen selkään, mutta sillä hetkellä oli aurinko noussut ja kivettänyt molemmat.

## Väestö

Oheisessa taulukossa esitetyt Tjørnuvíkin väkiluvut pohjautuvat Färsaarten tilastokeskuksen () tietoihin.

## Lähteet

## Aiheesta muualla
Japanin maihinnousu Sumatralle

**Japanin maihinnousu Sumatralle** oli japanilaisten toisessa maailmansodassa suorittama maihinnousu Sumatran saarelle.

Taistelu alkoi 14. helmikuuta 1942 japanilaisten hyökättyä Palembangiin. Hollantilainen varuskunta ehti tuhota tärkeimmät kohteet. Myöhemmin Japanin joukot etenivät Gelumbangiin, Moearateboon, Koetaradjaan ja Sabangin saarelle. Taistelu päättyi 28. maaliskuuta, kun Alankomaiden Itä-Intian armeijan kenraalimajuri Roelof T. Overakker ja 2&nbsp;000 miestä antautuivat, ja japanilaiset saivat Sumatran miehitettyä. Miehityksen aikana liittoutuneiden sotavangit pakotettiin rakentamaan rautatie Pekanbarusta Moeraan.

Sumatra pysyi Japanin miehittämänä sodan loppuun asti. Saarilla olevat japanilaissotilaat antautuivat liittoutuneille vuonna 1945. Japanin tappion uhatessa Overakker upseereineen ammuttiin.

## Lähteet
* 

### Viitteet

## Aiheesta muualla
* Tom Womack: *Dutch Naval Air Force Against Japan: The Defense of the Netherlands East Indies, 1941-1942*. McFarland & Company, 2006. .
* Nicholas Tarling: *A Sudden Rampage: The Japanese Occupation of South East Asia*. C. Hurst & Co, 2001. .
* 
* 
*
Elvis Has Left the Building (elokuva)

**Elvis Has Left the Building** tai tv-esitysnimellä **Matkalla Vegasiin** (*Elvis Has Left the Building*) on vuonna 2004 ensi-iltansa saanut Edward Zwickin ohjaama musta komediaelokuva. Siinä Kim Basinger esittää Elvis Presleyn konsertissa syntynyttä kosmetiikkamyyjää, jonka ympärillä Elvis-imitaattoreita alkaa oudosti kuolla matkalla näiden kokoontumiseen Las  Vegasissa.

## Lähteet

## Aiheesta muualla
*
Cyber Intelligence Sharing and Protection Act

**Cyber Intelligence Sharing and Protection Act** (**CISPA**) oli lakialoite Yhdysvalloissa. Aloitteen tukijoiden mukaan se olisi parantanut kyberturvallisuutta, kun yritykset olisivat voineet jakaa tietoja tiedustelupalvelujen ja muiden viranomaisten kesken turvallisuusuhkien tunnistamiseksi. Yhdysvaltain edustajainhuone hyväksyi aloitteen äänin 248–168. Yhdysvaltain senaatti ei kuitenkaan hyväksynyt sitä, ja myöhemmin tuli voimaan samantyyppinen laki Cybersecurity Information Sharing Act (CISA).

## Lähteet
Spun (elokuva)

**Spun**, televisioesityksessä **Spun – syöksykierteessä** (*Spun*) on vuonna 2002 ensi-iltansa saanut ruotsalaisen Jonas Åkerlundin ohjaama elokuva.

## Juoni
Cook (Mickey Rourke) on matkailuvaunussa amfetamiinia keittävä nuori mies, jonka suhde tyttöystävä Nikkiin (Brittany Murphy) rakoilee. Nuori narkomaani Ross (Jason Schwartzman) alkaa kiinnostaa Nikkiä enemmän kuin Cook.

## Vastaanotto
Film-O-Holic.com-sivuston arvion mukaan *Spun* on ”typerä elokuva kolmen losangelesilaisen ääliönarkomaanin huuruisesta elämästä”. *Turun Sanomien* Päivi Valotien mielestä rähjäistä realistisuutta tavoitteleva huumekuvaus ei ole yhtä toivoton kuin monien muiden videoammattilaisten ohjaamat tehosterymistelyt, mutta kovin suuria lupauksia esikoisfilmi ei anna Jonas Åkerlundin kyvyistä pitkän elokuvan parissa. ”Ohjaajalla on kyllä rutiinia keikaroida varmoin ottein kuvakulmilla, leikkauksella, jaetuilla kuvapinnoilla ja musiikkivalinnoilla, mutta mitään varsinaista sanottavaa hänellä ei tunnu oikein olevan.”

## Lähteet
Tintti ja minä

**Tintti ja minä** (rask. *Tintin et moi*, tansk. *Tintin og mig*) on vuonna 2003 ensi-iltansa saanut tanskalaisen Anders Østergaardin ohjaama dokumenttielokuva Tintti-sarjakuvan luojan Hergén elämästä. Elokuvan toisena tuotantoyhtiönä toimi Yleisradion ruotsinkielinen televisioyksikkö FST (Finlands Svenska Television). Dokumentti sai ensi-iltansa Helsingin Rakkautta ja anarkiaa -elokuvafestivaaleilla 2004.

## Lähteet

## Aiheesta muualla
*
Fredriksborgin linnoitus

**Fredriksborgin linnoitus** on Ruotsissa Värmdön kunnassa sijaitseva linnoitusrakennelma. Se on otettu käyttöön vuonna 1733 ja tarkoituksena oli puolustaa kapeaa reittiä Oxdjupetissa Vaxholmin ulkopuolella. 

Linnoitukseen kuuluu noin 40 metriä vedenpinnan yläpuolella oleva torni ja kaksi suorakulmaista rakennusta rannalla. Tornin päätarkoituksena oli puolustaa maan puolta ja siellä oli paikka noin 45 tykille. Alun perin oli tarkoitus rakentaa torni kokonaan tiilistä, mutta koska hiekkakivi oli halvempaa, niin sitä on käytetty sekä ulko- että sisäosissa.

## Lähteet

## Aiheesta muualla

* Bebyggelseregistret 
* Stockholms läns museum
Neidonkallio

**Neidonkallio** (ruots. *Jungfruberget*) on kylä ja Kirkkonummen keskustan asuinalue Kirkkonummen kunnassa. Neidonkallion asuinrakennukset ovat omakoti- ja rivitaloja. Neidonkalliossa palvelee päiväkoti. Kirkkonummen keskustaan on matkaa vain noin kolme kilometriä. Neidonkalliota ympäröivät Gesterby, Rajakumpu ja Lindal. Neidonkallio muistuttaa suuresti asutukseltaan Laajakalliota , joka on myös asuinalue Kirkkonummella.
Myllykylä (Kirkkonummi)

**Myllykylä** () on kylä Kirkkonummella. Myllykylä sijaitsee Meikon erämaa-alueen kyljessä. Myllykylän asutus on harvaa ja koostuu omakotitaloista. Lähimmät palvelut ovat Kirkkonummen keskustassa, jonne on matkaa Myllykylästä noin 5 kilometriä. Tulevaisuudessa Kirkkonummen kunta aikoo kehittää Myllykylää lisäämällä asutusta sinne.

## Lähteet
* Kirkkonummen kunta - Kaavoitus
Jaama (Pyhäjärvi Vpl)

**Jaama** oli keskikokoinen kylä Vpl Pyhäjärvellä, Karjalankannaksella. Kylä sijaitsi Pyhäjärven lounaisella rannalla, Alakylästä Saapruun ja edelleen Taipaleeseen johtavan tien, ns. Tykkitien varrella. Kylän länsipuolella kulki myös Vpl. Pyhäjärveltä Kiviniemeen johtanut maantie. Lähimpiä naapurikyliä olivat lounaassa ja etelässä Noitermaa, idässä Tolsterniemi, lännessä Kiimajärvi ja luoteispuolella Kivi- ja Suhapaarinan kylät. Jaaman kylä kuului Noitermaan kansakoulupiiriin, ja kylän keskustasta Noitermaan koululle oli matkaa n. 2&nbsp;km. Noitermaan kylässä sijaitsivat myös lähimmät kaupalliset palvelut. Jaaman kylä on mahdollisesti saanut nimensä siellä sijainneesta kyytiasemasta, ja kylän talojen kerrotaan kuuluneen kyytimiehille.

Jaaman kylä oli tyypillinen pyhäjärveläiskylä, joka sai elantonsa pääasiassa maanviljelyksestä ja kalastuksesta. Vuonna 1929 toimitetun maanmittauksen ja -laskennan mukaisesti kylässä oli peltoa yhteensä 132,94 ha, niittyä 77,99 ha ja metsää 557,96 ha. Tiloja kylässä oli v. 1925 25 kappaletta. Uudispellon raivaus oli kylässä voimakasta, sillä v. 1943, jatkosodan aikana, ilmoitettiin kylässä olevan viljelyksessä 169,30 ha peltoa, eli 27% enemmän kuin v. 1929. Pyhäjärven nuotta-apajista sijoittuivat Jaaman kylän läheisyyteen Väliveden apajat, Alakolkan apajat ja ns. Kuha-apajat.

## Lähteet
Jääkiekon 1. divisioonan maailmanmestaruuskilpailut 2014

**Jääkiekon 1. divisioonan maailmanmestaruuskilpailut 2014** pelattiin keväällä 2014. A-lohkon turnaus pelattiin Goyangissa, Etelä-Koreassa ja B-lohkon turnaus Vilnassa, Liettuassa.

## Joukkueet

## Otteluareenat

## A-Lohkon turnaus
A-lohkon turnaus pelattiin Goyangissä, Etelä-Koreassa ja se alkoi 20. huhtikuuta ja päättyi 26. huhtikuuta. Turnauksen kaksi parasta joukkuetta nousevat seuraavaksi vuodeksi pääsarjaan ja viimeinen putoaa seuraavaksi vuodeksi 1. divisioonan B-lohkoon.

**Ottelut**  Otteluiden alkamisajat ovat Etelä-Korean aikoja. (UTC-9)

### Pistepörssi

### Maalivahtien torjuntapörssi
Maalivahdit, jotka ovat pelanneet 40% joukkueensa peleistä.
M = Minuutit; T = Torjunnat; PM = Päästetyt maalit; PMK = Päästettyjen maalien keskiarvo; % = Torjuntaprosentti 

### IIHF:n valitsemat turnauksen parhaat pelaajat
***Paras maalivahti:**  Yutaka Fukufuji
***Paras puolustaja:**  Dominique Heinrich
***Paras hyökkääjä:**  Jan Muršak

### Median valitsema tähtikentällinen
***Maalivahti:**  Luka Gracnar
***Puolustajat:**  Dominique Heinrich,  Márton Vas
***Hyökkääjät:**  Brian Lebler,  Thomas Kock,  Jan Urbas
* **Paras pelaaja:**  Luka Gracnar

## B-Lohkon turnaus
B-lohkon turnaus pelattiin Vilnassa, Liettuassa ja se alkoi 20. huhtikuuta ja päättyi 26. huhtikuuta. 

**Ottelut**  Otteluiden alkamisajat ovat Liettuan aikoja. (UTC+3)

## Katso myös
* Jääkiekon maailmanmestaruuskilpailut 2014
* Jääkiekon 2. divisioonan maailmanmestaruuskilpailut 2014
* Jääkiekon 3. divisioonan maailmanmestaruuskilpailut 2014
* Jääkiekko talviolympialaisissa 2014 – miesten karsinnat

## Lähteet
* A-lohkon turnauksen viralliset sivut  
* B-lohkon turnauksen viralliset sivut 
* A-lohkon turnaus IIHF:n tulospalvelussa 
* B-lohkon turnaus IIHF:n tulospalvelussa 
### Viitteet
Guns N’ Rosesin diskografia

**[[Guns N' Roses]]** on vuonna 1985 Los Angelesissa perustettu yhdysvaltalainen rockmusiikkia esittävä yhtye, jonka keulahahmona toimii laulaja ja perustajajäsen W. Axl Rose. Yhtye on levyttänyt viisi studioalbumia, yhden livealbumin ja kaksi EP:tä ja julkaissut kaksi kokoelma-albumia, lukuisia musiikkivideoita ja singlejä.

## Diskografia
### Studioalbumit
* *[[Appetite for Destruction]]* (1987)
* *[[G N' R Lies]]* (1988)
* *[[Use Your Illusion I]]* (1991)
* *[[Use Your Illusion II]]* (1991)
* *[[The Spaghetti Incident?]]* (1993, coveralbumi)
* *[[Chinese Democracy]]* (2008)

### EP:t
* *[[Live Like a Suicide]]* (1986)
* *[[Live from the Jungle]]* (1988, julkaistu ainoastaan Japanissa)
* *[[The "Civil War" EP]]* (1993)
* *[[Hard Skool]]* (2022)

### Livealbumit
* *[[Live Era '87–'93]]* (1999)
* *[[Appetite for Democracy]]* (2014)

### Kokoelmat
* *[[Use Your Illusion]]* (1998)
* *[[Greatest Hits (Guns N' Roses)|Greatest Hits]]* (2004)

### Singlejulkaisut

## Videojulkaisut
**[[Use Your Illusion World Tour 1992 in Tokyo I]]* (VHS 1992, DVD 2003)
**[[Use Your Illusion World Tour 1992 in Tokyo II]]* (VHS 1992, DVD 2003)
**[[Makin’ F@*!king Videos]]* (1993–1994, kolmiosainen VHS-sarja, joka käsittelee "Don't Cryn", "November Rainin" ja "Estrangedin" musiikkivideoiden tekoa)
**[[Welcome to the Videos]]* (1998, VHS ja DVD)

### Musiikkivideot
Ivaskansaari

**Ivaskansaari**, joka tunnettiin myös nimellä Ivaskensaari, oli kylä ja saarimainen niemeke Vpl Pyhäjärvellä. Kylä sijaitsi Pyhäjärven keskellä olevasta suuresta niemestä, "hevosenkengän" keskiosasta, pistävän niemekkeen alueella. Niemekkeen yhdisti mantereeseen kapea ja pitkä kannas, jolle oli rakennettu tie. Itse niemeke oli keskikohdastaan noin 400 metriä leveä ja luode-kaakko suunnassa noin 800-900 metriä pitkä. Pituussuunnassa sen äärimmäinen kärki luoteessa oli nimeltään Paakelinniemi, ja lounaispuolella äärimmäisenä kärkenä oli Savottaniemi. Ivaskensaaren kylässä oli ennen toista maailmansotaa kaksi tilaa, joista varsinainen Ivaskensaaren tila sijaitsi niemekkeessä ja Sumpulan tila mantereen puolella. Molemmat kuuluivat pitäjän huomattavimpiin maanviljelystiloihin.  

Ivaskensaaren niemekkeen "kainalossa", kannaksen pohjoispuolella, sijaitsi kaksi pientä saarta, Ristisaari ja Suosaari. Lähimpiä kyliä mantereella olivat Orola ja Larjava. Järven vastarannalla läheisin kylä oli Haapaniemi, johon oli vesiteitse matkaa noin 1,2 kilometriä. Pyhäjärvellä tuottoisaa nuottakalastusta harjoitettiin myös Ivaskensaaressa. Niemekkeen itäpuolella sijaitsi ns. Saarenrannan apaja, ja niemekkeen lounaispuolella tunnettiin Savottaniemen apaja. 

## Lähteet
Perhosevät

**Perhosevät** (Dactylopteridae) eli  **perhossimput** on putkisuuloihin kuuluva heimo. Heimon lajeja tavataan kaikista lämpimistä valtameristä.

## Lajit ja anatomia
Perhosevien heimoon kuuluu 2 sukua ja 7 lajia. Ruumiinrakenteeltaan ne ovat pitkänomaisia ja suurimmat lajit voivat kasvaa 40&ndash;50 cm pitkiksi. Tyypillisiä piirteitä ovat erittäin kookkaat rintaevät, jotka muistuttavat muodoltaan viuhkaa tai siipiä, suuri luulevyjen suojaama pää, 2 selkäevää, joista ensimmäisen selkäevän 2 ensimmäistä ruotoa ovat muusta evästä erillisiä. Perhosevälajeilla ei ole kylkiviivaa ja uimarakko on kaksiosainen. Heimon kalat ovat väriltään selästään punertavia tai harmaita ruskein täplin ja vatsastaan vaaleampia. 

## Levinneisyys ja elintavat
Perhosevälajeja tavataan Atlantista, Intian valtamerestä ja Tyynestämerestä lämpimistä ja lauhkeanlämpimistä vesistä. Ne elävät lähellä pohjaa ja ikään kuin kävelevät suurten rintaeviensä avulla. Niiden ravintoa ovat pienet selkärangattomat eläimet. Perhosevien liha on syötävää ja niitä kalastetaan paikoin ruokakaloiksi. 

## Lähteet
Purppuranaakka

**Purppuranaakka** (*Cyanolyca pulchra*) on sininaakkojen sukuun kuuluva varpuslintu.

## Levinneisyys
Purppuranaakkaa tavataan Ecuadorissa ja Kolumbiassa. Lajin populaatiota ei ole arvioitu, mutta sitä on kuvattu harvinaiseksi ja epätasaisesti levinneeksi. Laji on luokiteltu silmälläpidettäväksi.

## Elinympäristö
Purppuranaakka elää subtrooppisissa metsissä 900–2&nbsp;300 metrin korkeudella. Se on herkkä ihmisen häirinnälle ja on melkein täysin riippuvainen luonnontilaisista metsistä.

## Lähteet
Pokémon X ja Y

**Pokémon X ja Y** ovat kuudennen sukupolven Pokémon-videopelejä. X ja Y-peleissä koko pelimaailma on kolmiulotteinen ja niissä on lukuisia uusia pokémon-hahmoja. Pelissä esiintyy myös uusi tyyppi, keijutyyppi (), jota edustaa myös evoluutiopokémon Eeveen kahdeksas muoto, Sylveon. Lisäksi eräät aiempien sukupolvien pokémoneista kykenevät megakehittymiseen (), jossa ne voivat niille annettujen megakivien () sekä kouluttajiensa kantamien avainkivien () avulla muuttua toisenlaiseen muoton ja vaihtaa kykyään () tai omia tyyppejään () taisteluiden ajaksi.

*Pokémon X* ja *Y* -peleissä pelaaja voi valita hahmokseen tytön tai pojan, kuten useissa aiemmissa saman sarjan peleissä. Viralliselta nimeltä he ovat Calem (poika) ja Serena (tyttö). Pelit esittelevät uuden, paljolti Euroopasta ja varsinkin Ranskasta vaikutteita saaneen Kalos-alueen, jonka aloituspokémonit ovat tulityypin Fennekin, ruohotyypin Chespin ja vesityypin Froakie. Pelien maskotit ovat legendaariset pokémonit Xerneas (keijutyyppi) ja Yveltal (pimeys-lentotyyppi).

Ennen pelien virallista julkaisua kriitikot antoivat positiivista palautetta peleistä, erityisesti pelien kehittyneisyydestä ja ranskalaisuuteen panostamisesta.
Tämä saattoi olla osasyynä siihen, että pelejä myytiin maailmanlaajuisesti ensimmäisenä viikonloppuna yli neljä miljoonaa kappaletta tehden niistä nopeimmin myyneet 3DS-pelit. Kesäkuussa 2016 pelejä oli myyty noin 15 miljoonaa, mikä tekee niistä myös myydyimmät 3DS-pelit.

## Aiheesta muualla
*Bulbapedia – The Pokémon encyclopedia
Vaarallisessa satamassa

**Vaarallisessa satamassa** () on vuonna 1928 ensi-iltansa saanut William Nighin ohjaama ja tuottama yhdysvaltalainen mykkä romanttinen draamaelokuva, jonka pääosissa ovat Ramón Novarro ja Joan Crawford. *Vaarallisessa satamassa* kertoo kolmiodraamasta naisen ja kahden veljeksen välillä laivalla ja Singaporessa. Käsikirjoituksen laativat Ted Shane ja Richard Schayer Ben Ames Williamsin debyyttiromaanin *[[Kaikki veljekset olivat urheita (romaani)|Kaikki veljekset olivat urheita]]* (1919) pohjalta. Metro-Goldwyn-Mayer toimi elokuvan tuottajana ja jakelijana.

*Vaarallisessa satamassa* tuotettiin ja kuvattiin työnimillä *All the Brothers Were Valiant* ja *China Bound* vuosina 1927–1928 290 000 dollarin budjetilla. *Vaarallisessa satamassa* sai ensi-iltansa Yhdysvalloissa 30. huhtikuuta vuonna 1928. Maanlaajuiseen teatterilevitykseen elokuva pääsi 6. toukokuuta. Suomessa elokuva sai ensi-illan 2. syyskuuta vuonna 1929. Elokuva tuotti Yhdysvalloissa 548 000 dollaria ja ulkomailla 333 000 dollaria; elokuva tuotti yhteensä 881 000 dollaria, joten elokuva oli taloudellinen menestys. Joan Crawford myöhemmin sanoi, ettei pitänyt elokuvasta lainkaan ja että hän ja Novarro olivat hirvittävän sopimattomia rooleihin.

*Vaarallisessa satamassa* oli toinen elokuva, joka perustuu Ben Ames Williamsin romaaniin. Ensimmäinen elokuva oli Irvin Willatin ohjaama *[[He olivat kaikki urhoollisia miehiä (vuoden 1923 elokuva)|He olivat kaikki urhoollisia miehiä]]* (1923, nykyään kadonnut) ja kolmas Richard Thorpen ohjaama *[[Kaikki veljekset olivat urheita]]* (1953). *Vaarallisessa satamassa* julkaistiin DVD:lle Yhdysvalloissa 18. elokuuta vuonna 2009.

## Näyttelijät

## Lähteet

## Aiheesta muualla
* 
* 
*
Ekibastuz

**Ekibastuz** (, ) on kaupunki Kazakstanin pohjoisosoissa Pavlodarin alueella, pääkaupunki Astanasta itäkoilliseen johtavan pääradan ja valtatien varrella. Vuoden 2012 alussa kaupungissa asui runsas 128 tuhatta henkeä.

Vuonna 1899 paikkakunnalle perustettiin asutus radan rakentamisen seurauksena. Asutus hylättiin vallankumouksen ja maailmansotien tuloksena, mutta 1948 uutta asutusta ryhdyttiin jälleen rakentamaan. Ekibastuz sijaitsee laajan Pavlodarin hiilikentän alueella. Vuonna 1954 alueen avokaivoksilta lähtivät ensimmäiset hiilikuormat. Paikkakunta sai kaupungin aseman vuonna 1957.

## Väestön kehitys
Oheinen taulukko kuvaa Ekibastuzin väkiluvun kehitystä vuosien 1959-2009 väestönlaskentojen kautta.

## Kuvagalleria

Kuva:Kraftwerk Ekibastus.jpg|Ekibastuzin voimalaitos (ГРЭС-2, GRES-2).
Kuva:Ekibastuz-2 railway station. Main entrance, night. 2009.JPG|Sisäänkäynti Ekibastuz-2 rautatieasemalle.
Ekibastuz-2 railway station. Main hall, night. 2009.JPG|Sisänäkymä Ekibastus-2 asemalta.


## Lähteet

## Aiheesta muualla
Jacki Weaver

**Jacqueline Ruth ”Jacki” Weaver** (s. 25. toukokuuta 1947) on australialainen elokuva-, televisio- ja teatterinäyttelijä. Kansainvälisesti hänet tunnetaan elokuvista *[[Animal Kingdom (elokuva)|Animal Kingdom]]* (2010) ja *[[Unelmien pelikirja]]* (2012), joista kummastakin hän sai parhaan naissivuosan Oscar-ehdokkuuden. Vuonna 2014 Weaver näyttelee Woody Allenin elokuvassa *[[Magic in the Moonlight]]*.

## Lähteet

## Aiheesta muualla

*
Tonny Vilhena

**Tonny Emilio Trindade de Vilhena** (s. 3. tammikuuta 1995 Maassluis, Alankomaat) on alankomaalainen jalkapalloilija, pelipaikaltaan keskikenttäpelaaja. Hän edustaa venäläistä Krasnodaria, jonne hän siirtyi kesällä 2019 kotimaansa Feyenoordista.

Vilhena pelasi Alankomaiden A-maajoukkueessa ensimmäisen kerran kesäkuussa 2016 Itävaltaa vastaan. Marraskuun 2019 loppuun mennessä hän on pelannut 15 maaottelua, joista neljä on ollut MM-karsintaotteluita ja kaksi Kansojen liigan otteluita.

## Lähteet
*Tonny Vilhena Transfermarkt.co.uk-sivustolla
*Tonny Vilhena UEFA.com-sivustolla
Vieras

**Vieras** voi tarkoittaa ainakin seuraavia:

* *[[Vieras (Tytti Parraksen romaani)|Vieras]]*, Tytti Parraksen romaani vuodelta 1992
* *[[Vieras (romaani)|Vieras]]*, Stephenie Meyerin romaani vuodelta 2008
* *[[Vieras (albumi)|Vieras]]*, rapmuusikko Pyhimyksen albumi vuodelta 2010
* *[[Vieras (vuoden 1978 elokuva)|Vieras]]* (ven. *Tshuzhaja*), Vladimir Shredelin neuvostoliittolainen elokuva vuodelta 1978
* *[[Vieras (vuoden 1984 elokuva)|Vieras]]*, Márta Mészárosin ohjaama televisioelokuva vuodelta 1984
* *[[Vieras (vuoden 2013 elokuva)|Vieras]]*, Meyerin romaaniin perustuva elokuva vuodelta 2013

* Vieraat eli humalanvieraat (*Cuscuta*), kasvisuku.
Pekka T. Lehtinen

**Pekka T. Lehtinen** (s. 5. huhtikuuta 1934 Parainen) on suomalainen emeritusprofessori ja tutkija. Hän toimi pitkään myös Turun yliopiston eläinmuseon museonhoitajana. Hän on tutkinut hämähäkkejä ja muita lentokyvyttömiä maaniveljalkaisia. Lehtisen löytämistä näytteistä on löytynyt useita tieteelle uusia lajeja sekä kahdeksan uutta selkärangattomien heimoa.

## Lähteet

## Aiheesta muualla
*
Vladimir Norenko

**Vladimir Vasiljevitš Norenko** (; s. 30. huhtikuuta 1940) on venäläinen näyttelijä ja teatteriohjaaja. Nykyään hän toimii näyttelijäntyön professorina Pietarin valtiollisessa teatteritaiteen akatemiassa. Norenko on esiintynyt lukuisissa kansainvälisesti tunnustetuissa venäläisissä elokuvissa, televisiosarjoissa ja tehnyt töitä teatteriohjaajana.

Yli neljänkymmentä vuotta kestäneen taiteilijauransa aikana Norenko on opettanut useita Venäjän eturivinäyttelijöistä. Venäjän federaatio ja Dmitri Medvedev ovat myöntäneet Norenkolle kunnioitetun kulttuurityöntekijän arvonimen hänen panoksestaan venäläiselle elokuvataiteelle ja maan luovalle toiminnalle.

## Filmografia

## Aiheesta muualla
* Vladirmir Norenko - Venäläinen teatteri- ja elokuvasivusto
Sinilakkinaakka

**Sinilakkinaakka** (*Cyanolyca cucullata*) on varisten heimoon kuuluva varpuslintu.

## Tuntomerkit
Sinilakkinaakalla on vaaleankirkkaansininen päälaki ja niska. Selkäpuoli, rinnan yläosa ja pään muut osat ovat mustat. Rinnasta alaspäin lintu on tummansinipunerva. Nuoret yksilöt ovat vanhoja himmeämpiä.

## Levinneisyys
Sinilakkinaakkaa tavataan Costa Ricassa, Guatemalassa, Hondurasissa, Meksikossa ja Panamassa. Lajin kannaksi arvoidaan noin 20&nbsp;000–50&nbsp;000 yksilöä ja se on luokiteltu elinvoimaiseksi.

## Elinympäristö
Sinilakkinaakka elää kosteissa trooppisissa metsissä.

## Lisääntyminen
Sinilakkinaakan pesä sijaitsee korkealla puussa ja on hyvin vaikea löytää. Laji munii kolme tai neljä munaa. Poikaset pysyvät pesässä noin 20 päivää.

## Ravinto
Sinilakkinaakka käyttää ravinnokseen siemeniä, marjoja ja pieniä kuolleita eläimiä.

## Lähteet
Diego Assis

**Diego Assis Figueiredo** (s. 14. syyskuuta 1987 Extrema, Minas Gerais, Brasilia) on brasilialainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan hyökkäävä keskikenttäpelaaja.

Assis pelasi vuodet 2011–2012 Ruotsissa edustaen Assi IF:ää. Hän allekirjoitti lokakuussa 2012 kaksivuotisen sopimuksen suomalaisen IFK Mariehamnin kanssa. Hän pelasi kaudella 2013 Veikkausliigassa 15 ottelua ja teki niissä neljä maalia  mutta loukkaantui heinäkuussa 2013 Eurooppa-liigan ottelussa Inter Bakua vastaan ja joutui syrjään koko loppukaudeksi.

## Saavutukset
* Suomen Cup 2015

## Lähteet
Kenttäväylä

**Kenttäväylä** on automaatiossa käytetty teollisuuden tekniikka, jolla saadaan laitteistojen eri osat yhdistettyä toisiinsa yksinkertaisemmin kuin kaapeloimalla jokainen erikseen. Kenttäväylä on korvannut perinteistä kaapelointia laitteistojen ja automaatiojärjestelmien yhdistävänä tiedonsiirtoväylänä. Sen luonnetta kuvaa hyvin: digitaalinen, sarjamuotoinen ja kaksisuuntainen kommunikointi. Kenttäväylä on tietoliikenneprotokolla, joka mahdollistaa prosessitason mittauksen ja säädön samoja reittejä käyttäen.

Kaapelointi on perinteisesti ollut vaikeaa ja erittäin monimutkaista. Muutosten tekeminen ja järjestelmän laajentaminen on ollut erittäin vaikeaa. Kenttäväylien käyttö on pudottanut esimerkiksi tarvittavien kaapeleiden ja liittimien määrän jopa 80 prosenttia. Tämä on osaltaan helpottanut vikadiagnostiikkaa. Usein vika johtuu irronneesta tai huonosta kosketuksessa olevasta liittimestä. Kenttäväylän laajentaminen ja yhdistäminen muihin tehtaan järjestelmiin onnistuu huomattavasti helpommin kuin ennen. Yleisemmin käytössä olevat tekniikat ovat AS-i-, Profibus- ja Foundation Fieldbus -kenttäväylät. Profibus on tehdastason järjestelmä, kun CAN-väylää käytetään paljon erityisesti ajoneuvotekniikassa.

Myös HART on melko yleinen kenttäväylästandardi.

Väyliä on useita erilaisia, sillä niitä koskevat eri vaatimukset riippuen asiakkaan toiveesta, olemassa olevasta käyttöliittymästä sekä käyttökohteesta. Joitakin rajoittavia tekijöitä ovat muun muassa vasteajat tiedonsiirrossa, siirtotajuus, liitettävyys, tehonsyöttö kaapelia pitkin, sopivuus toimintaympäristöön (räjähdysvaaralliset tilat). Tyypillisesti kutakin prosessin osaa ohjaavat itsenäiset ohjelmoitavat logiikat (PLCt), jotka yhdistetään niitä ohjattaviin laitteisiin kenttäväylien avulla. Kenttäväylät voidaan jakaa karkeasti kolmeen osaan niiden käytön mukaan: instrumenttiväylät, yleiskäyttöiset kenttäväylät, ja laiteväylät.

Kenttäväyliin liitettävistä automaatiojärjestelmän mittalaitteista ja toimilaitteista käytetään yhteisnimitystä kenttälaite. Ilmauksella "älykäs kenttälaite" voidaan korostaa, että kyseessä on nimenomaan kenttäväylässä kommunikoiva kenttälaite.

## Historia
Aiemmin automaatiojärjestelmissä suosittuja olivat virtasilmukat, kuten 1950-luvulla kehitetty 4–20 mA -standardi.

Kenttäväylien käyttö alkoi 1970- ja 1980-luvuilla. 1990-luvulla useimmat nykyään suositut standardit olivat jo käytössä.

## Standardit
* IEC 61158

## Lähteet
Claus Bantzer

**Claus Bantzer** (s. 1942 Marburg) on saksalainen säveltäjä. Hän toimi vuosina 1975–2008 St. Johannis Harvestehude -kirkon urkurina Hampurissa. Hän on johtanut Harvestehuden kamarikuoroa ja Hamburger Camerata -orkesteria. Hänen teoksiinsa lukeutuvat jazzmessu *Missa Popularis* (1980) ja jazzkantaatti *Tu deinen Mund auf für die Stummen* (1993). Bantzer on myös tehnyt muun muassa yhteistyötä elokuvasäveltäjänä Peter Lilienthalin, Jan Schütten ja Doris Dörrien kanssa. Elokuvamusiikistaan Bantzer sai vuonna 1987 Bundesfilmpreisin. Muita hänen saamiaan palkintoja ovat Max-Brauer-Preis (2001) ja Biermann-Ratjen-Medaille (2007). Tammikuussa 2004 hänestä tuli Hampurin Freie Akademie der Künsten jäsen.

## Lähteet
Joseph Louis Proust

**Joseph Louis Proust** (1754–1826) oli ranskalainen kemisti. Hän oli Madridin yliopiston professori. Hän keksi noin vuonna 1800 kemiallisia yhdisteitä koskevan vakioisten painosuhteiden lain.

## Lähteet
Esclarmonde

**Esclarmonde** on Jules Massenet'n säveltämä nelinäytöksinen ooppera. Sen vaativa nimirooli on kirjoitettu Sibyl Sandersonia varten, ja sen ovat myöhemmin tulkinneet Fanny Heldy ja Joan Sutherland. Suomalainen Alma Fohström tulkitsi sen Pietarin Mariinski-teatterissa jo vuonna 1893. Säveltäjän keskimmäiselle luomiskaudelle epätyypilliseen tapaan teoksessa on verrattaen vähän siitä irrotettavissa olevia aarioita, mutta siihen kuuluu pitkitettyjä soolojaksoja ja duettoja. Tämän sekä toistuvien teemojen käytön ja keskiaikaisen (Bysantin valtakuntaan sijoittuvan) juonen takia teosta on verrattu Wagneriin.

*Esclarmonde* kantaesitettiin 15. toukokuuta 1889 maailmannäyttelyssä Pariisissa Jules Danbén johtamana.

## Lähteet

## Aiheesta muualla

* IMSLP: Ilmaisia nuotteja
Suomen tulvat 2013

**Suomen tulvat 2013** olivat rajuja, ympäri Suomea tuhoja aiheuttaneita kevättulvia. Ne koettelivat Suomea 17.-21. huhtikuuta 2013 välisenä aikana, ja niitä havaittiin Helsingistä aina Kempeleen leveysasteikolle asti ulottuvalla vyöhykkeellä. Tulviminen oli varsinkin Etelä-Pohjanmaalla niin rajua, että vedenkorkeus ylsi melkein kevään 1984 tulvissa koettuihin lukemiin. Tulvat saivat alkunsa 17. huhtikuuta Lapväärtinjoella, missä tulvaveden ja jäälohkareiden kerrottiin nousseen jo pelloille ja teille. Paikoin vedenkorkeus kohosi lopulta niin paljon, että se oli jo korkeampi kuin keskimäärin 100 vuoden välein toistuva tulvakorkeus.

Kevään 2013 poikkeuksellisen laaja-alaiset tulvat johtuivat myöhään mutta voimakkaasti alkaneesta lumien sulamisesta sekä juuri samaan aikaan pyörineistä matalapaineista. Kaikista pahimmiten tulvat koettelivat Pyhäjokea, jossa ihmisiä ensin kehotettiin poistumaan ja lopulta jouduttiin evakuoimaan kodeistaan Pyhäjoen keskustaa uhanneen jääpadon takia. Myös Kalajoelta kerrottiin, että siellä jouduttiin evakuoimaan asukkaita. Myös Varsinais-Suomessa ja Satakunnassa Loimijoen tulvavedet pääsivät kastelemaan kymmeniä taloja.

Valtatie 3 meni poikki Jalasjoen tulvimisen takia Jalasjärvellä, ja Valtatie 8 meni poikki puolestaan Kyrönjoen tulvimisen takia Mustasaaressa; jälkimmäisessä paikassa tilanne oli niin paha, että jopa kiertotie oli vaarassa katketa. Etelä- ja Länsi-Suomen lisäksi myös Kontiolahdelta Pohjois-Karjalasta kerrottiin tulvien aiheuttaneen tuhoja, jossa esimerkiksi tulva sorrutti tietä kolmen metrin syvyydeltä. 20. huhtikuuta MTV3 ja Yle uutisoivat, että tulvat olivat pikkuhiljaa helpottamassa etelästä päin, mutta Yle lisäsi, että jääpadot saattaisivat vielä paikoin aiheuttaa ongelmia.

## Katso myös
* Suomen tulvat 2012

## Lähteet
Proustiitti

**Proustiitti** Ag3AsS3 on malmijuonissa esiintyvä punainen hopeamalmimineraali. Sen kiteet ovat prismaattisia, romboedrisiä tai skalenoedrisiä, ja se on yleensä massamainen ja tiivis, pirotteena tai nauhamaisena. Kaksostusta esiintyy yleisesti. Se on läpikuultava ja väriltään punainen. Se on saanut nimensä ranskalaisen kemistin Joseph L. Proustin (1754–1826) mukaan, joka havaitsi sen analyyseissään.

## Lähteet

## Aiheesta muualla
* Mindat.org: Proustite 
* Webmineral: Proustite Mineral Data 
* Handbook of Mineralogy: Proustite (pdf)
Jääkiekon kokoonpanot talviolympialaisissa 1984

**Vuoden 1984 talviolympialaisten [[Jääkiekko talviolympialaisissa 1984|jääkiekkoturnauksen kokoonpanot]]** joukkueittain.

## Lohko A
### 

***Päävalmentaja**:  Viktor Tihonov
  

### 

***Päävalmentaja**:  Anders Parmström

### 
### 
### 
### 

## Lohko B
### 

### 

***Päävalmentaja**:  Dave King

 

### 

***Päävalmentaja**:  Alpo Suhonen

### 

***Päävalmentaja**:  Lou Vairo

 

### 
***Päävalmentaja**:  Rudolf Killias

### 

## Katso myös
* Kanada-cupin 1984 kokoonpanot

## Lähteet
* Eliteprospect - OG Team Standings 1983 - 1984 
* Sports-reference.com - Ice Hockey at the 1984 Winter Olympics
Puke

**Puke** tarkoittaa seuraavia:

*Erik Puke (k. 1437), ruotsalainen valtaneuvos, linnanpäällikkö, kapinallinen
*Johan Puke (1751–1816), ruotsalainen merisotilas, kenraaliadjutantti
**[[HMS Puke]]*, Ruotsin laivaston Psilander-luokan hävittäjä
*Pukë, alue Albaniassa